Diari Oficial de la Generalitat Valenciana


Sumari del DOGV 8107, del 17-08-2017 (2017/6835)

RESOLUCIÓ de 17 de juliol de 2017, del rector, relativa a la creació de diversos fitxers automatitzats d'aquesta administració pública en aplicació de l'article 20 de la Llei orgànica 15/1999, de 13 de desembre, de protecció de dades de caràcter personal.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8107

Data del DOGV
:   17-08-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/6835


Data del document
:   17-07-2017

Organisme emissor
:   Universitat Politècnica de València

Tipus de document
:   Resolució

Descriptors 

:   * Universitat Politècnica de València
    * universitat
    * legislació
    * dades personals
    * base de dades

RESOLUCIÓ de 17 de juliol de 2017, del rector, relativa a la creació de diversos fitxers automatitzats d'aquesta administració pública en aplicació de l'article 20 de la Llei orgànica 15/1999, de 13 de desembre, de protecció de dades de caràcter personal. [2017/6835]  
L'article 20 de la Llei orgànica 15/1999, de 13 de desembre, de protecció de dades de caràcter personal, preveu que la creació, modificació o supressió dels fitxers de les administracions públiques només es pot fer mitjançant disposició general publicada en el Boletín Oficial del Estado o diari oficial corresponent.  
En compliment d'aquest mandat legal, el Rectorat de la Universitat Politècnica de València resol:  
  
Primer  
Aprovar la creació del fitxer que s'esmenta en l'annex I d'aquesta disposició.  
  
Segon  
La Universitat Politècnica de València pren les mesures necessàries d'índole tècnica i organitzativa per a garantir la seguretat de les dades de caràcter personal del fitxer que s'indica en l'annex.  
  
Tercer  
El responsable del fitxer automatitzat esmentat en l'annex adopta les mesures necessàries per a assegurar que les dades de caràcter personal s'utilitzen exclusivament per a les finalitats que en justificaren la creació.  
  
Quart  
Els afectats pel fitxer automatitzat indicat en l'annex poden exercir-ne el dret d'accés, de rectificació i de cancel·lació de les dades davant de l'òrgan competent i de la forma reglamentàriament establida en els casos previstos en la legislació vigent.  
  
Cinqué  
En els casos que es preveuen comunicacions de dades, la Universitat Politècnica de València adverteix els cessionaris de dades de caràcter personal de l'obligació d'utilitzar-les exclusivament per a la finalitat de cessió.  
  
Sisé  
Aquesta resolució entra en vigor l'endemà de la publicació en el Diari Oficial de la Generalitat Valenciana.  
  
València, 17 de juliol de 2017.- El rector: Francisco Mora Mas.  
  
  
  
ANNEX I  
  
Fitxer: Enquestes de l'aplicació Soundchallenge.  
Finalitat i usos previstos: realitzar proves d'escolta (test d'àudio) per a avaluar distints sons obtinguts i mesurats durant la realització del projecte «D-NOISE: Distributed Network of Active Noise Equalizers for Multi-user Sound Control».  
Persones i col·lectius de què s'obtenen les dades o que estan obligats a subministrar-les: participants en el test d'àudio.  
Procediment de recollida de les dades: formulari web.  
Estructura bàsica del fitxer i descripció de les dades recollides: correu electrònic, característiques personals, dades acadèmiques i professionals.  
Sistema de tractament de les dades: automatitzat.  
Cessions de dades previstes: cap.  
Òrgans de les administracions responsables del fitxer: Universitat Politècnica de València.  
Serveis o unitats en què es poden exercir els drets d'accés, de rectificació, de cancel·lació i d'oposició: Universitat Politècnica de València.  
Mesures de seguretat: nivell bàsic.